|  |  |
| --- | --- |
| **6. NAPIREND** | **Ügyiratszám:** ZAN/2298-2/2023. |

**ELŐTERJESZTÉS**

a Képviselő-testület **2023. május 25-i** nyilvános ülésére

|  |  |
| --- | --- |
| **Tárgy:** | **A Zánkai Német Nemzetiségi Önkormányzat támogatási kérelme** |
| **Előterjesztő:** | Filep Miklós polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

A Zánkai Német Nemzetiségi Önkormányzat évek óta sikerrel pályázik az iskolás gyermekek részére meghirdetett nyelvi nemzetiségi táborok szervezésére. A Miniszterelnökség Egyházi és Nemzetiségi Kapcsolatokért Felelős Államtitkársága az idei évben a Nemzetiségi Önkormányzat *„Omas Küche und Heilmethoden”* azaz *„Nagymama konyhája és házipatikája”* címmel benyújtott pályázatára 800.000 Ft vissza nem térítendő támogatást nyújtott. A 2023. évi tábor összes költsége előreláthatólag 2.200.000 Ft, amihez az elnyert támogatási összegen túl különböző forrásokból sikerült a Nemzetiségi Önkormányzatnak pénzt biztosítani (saját forrás, szülői hozzájárulások, Zánkai Iskoláért Alapítvány támogatása).

Ugyanakkor a tábor teljes finanszírozásához már csak 200.000 Ft hiányzik, amely támogatás biztosítását a Nemzetiségi Önkormányzat a Képviselő-testülettől kéri. A támogatás államháztartáson belül történik.

Kérem a Tisztelt Képviselő-testülete, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**Zánka Község Önkormányzata Képviselő-testülete a Zánkai Német Nemzetiségi Önkormányzat részére a *2023. évi nemzetiségi tábor megvalósítása céljából* **200.000 Ft** összegű vissza nem térítendő támogatást biztosít.A képviselő-testület a támogatást előfinanszírozással biztosítja.A támogatás forrása a 2023. évi költségvetésről szóló önkormányzati rendelet.Felhatalmazza a polgármestert a támogatási szerződés aláírására.**Határidő:** azonnal**Felelős:** polgármester |

Zánka, 2023. május 4.

|  |  |
| --- | --- |
|  | **Filep Miklós**polgármester |

**TÁMOGATÁSI SZERZŐDÉS**

Amely létrejött egyrészről **Zánka Község Önkormányzata** (8251 Zánka, törzsszám: 427636, adóigazgatási azonosító száma: 15427638-2-19, statisztikai számjele: 15427638-8411-321-19, képviseli Filep Miklós polgármester), mint **Támogató**,

valamint másrészről a **Zánkai Német Nemzetiségi Önkormányzat** (székhelye: 8251 Zánka, Iskola utca 11., törzskönyvi azonosító szám (PIR): 781228; adószám: 15781228-1-19; statisztikai számjel: 15781228-8411-371-19; képviseli: Simonné Mohos Éva elnök) mint **Kedvezményezett**,

között az alulírott napon, az alábbi feltételek mellett:

1. Felek megállapodnak abban, hogy Támogató a 2023. évi költségvetésről szóló 3/2023. (III.1.) önkormányzati rendelet 2. mellékletének 77. sora alatti jogcím terhére a \_\_\_ /2023. (\_\_\_ . \_\_\_ .) Z. önkormányzati határozata alapján **200.000 Ft**, azaz kettőszázezer forint összegű 100 % intenzitású támogatást biztosít Kedvezményezettnek a **2023. évi nemzetiségi tábor megvalósítása** céljából.
2. A támogatott tevékenység időtartama 2023. január 1-től 2023. november 30-ig tart. A támogatás felhasználási határideje 2023. november 30. napja
3. A felhasznált támogatásról a Kedvezményezett 2023. december 15. napjáig köteles elszámolni. Az elszámolási dokumentációnak tartalmaznia kell az eredeti számlák hitelesített másolatait, valamint egy szöveges beszámolót a megvalósított célokról. Az elszámolási dokumentációt a Zánkai Közös Önkormányzati Hivatal (8251 Zánka, Iskola utca 11.) részére kell megküldeni.
4. Támogató a szerződés 1.) pontjában meghatározott összeget a szerződés aláírását követő 5 napon belül átutalja Kedvezményezett Takarékbank Zrt. által vezetett 73200062-16010280 számú bankszámlájára.
5. A Támogató jogosult a jelen támogatási szerződést azonnali hatállyal felmondani, amennyiben
6. a Kedvezményezett a támogatás összegét részben vagy egészben, a jelen szerződésben rögzített céltól eltérően használja fel;
7. a Kedvezményezett nem teljesítette a bejelentési vagy beszámolási kötelezettségét;
8. a Kedvezményezett a jogszabályokból, illetve a jelen szerződésből eredő számadási, illetve bizonylatadási kötelezettségének nem tesz eleget.
9. A támogatás jogosulatlan igénybevétele, jogszabálysértő vagy nem rendeltetésszerű felhasználása, továbbá a támogatási szerződéstől történő elállás vagy annak felmondása esetén a Kedvezményezett a jogosulatlanul igénybe vett költségvetési támogatás összegét az Ávr. 98. §-ban meghatározott ügyleti kamattal, késedelem esetén késedelmi kamattal növelt mértékben Támogató felszólítását követően 15 napon belül köteles visszafizetni. Kedvezményezett tudomásul veszi, hogy amennyiben a kapott támogatást a kérelemben megjelölt céltól eltérően használta fel, a támogatási szerződésben foglaltakat nem tartotta be, vagy elszámolási kötelezettségének nem tett eleget, a továbbiakban nem részesíthető önkormányzati támogatásban.
10. Támogató az államháztartásról szóló 2011. évi CXCV. törvény (a továbbiakban: Áht.) 48/B. § (1) bekezdés szerinti összeférhetetlenségi szabályokat vizsgálta és megállapította, hogy a rendelkezésre álló adatok alapján összeférhetetlenség nem áll fenn.
11. A kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 4. § (2) bekezdése alapján a támogatási cél kormányzati funkciója: 084020 Nemzetiségi közfeladatok ellátása és támogatása.
12. Kedvezményezett köteles a támogatással kapcsolatos iratokat, valamint a támogatás felhasználását alátámasztó bizonylatokat teljeskörűen – az odaítélést követő 10 évig – megőrizni és a Támogató ilyen irányú felhívása esetén azokat bemutatni
13. Kedvezményezett kijelenti és szavatol azért, hogy semmilyen lejárt esedékességű köztartozással nem rendelkezik. Amennyiben a támogatás időtartama alatt lejárt esedékességű köztartozása keletkezik, azt haladéktalanul bejelenti Támogató képviselőjének.
14. Kedvezményezett jelen szerződés aláírásával nyilatkozik arról, hogy
15. az Áht. 48/B. § (1) bekezdésében rögzített kizáró okok nem állnak fenn;
16. jelen támogatás kapcsán általános forgalmi adó levonási jog nem illeti meg;
17. nem áll végelszámolás alatt vagy egyéb, a megszüntetésre irányuló, jogszabályban meghatározott eljárás nincs folyamatban;
18. megfelel a rendezett munkaügyi kapcsolatok feltételeinek;
19. ha a támogatott tevékenység hatósági engedélyhez kötött, annak megvalósításához szükséges hatósági engedélyekkel rendelkezik;
20. a támogatási igényben foglalt adatok, információk és dokumentumok teljeskörűek, valósak és hitelesek;
21. a Kedvezményezett átlátható szervezetnek minősül, amelyről jelen szerződés aláírásával nyilatkozik.
22. Kedvezményezett vállalja, hogy az adataiban bekövetkezett változásokat 8 napon belül Támogató felé bejelenti.
23. Kedvezményezett tudomásul veszi, hogy a Támogató a támogatásra vonatkozó adatokat Zánka Község honlapján közzéteheti.
24. Jelen szerződésben nem szabályozott kérdésekben az Áht., az Ávr., a Ptk., az Nvtv. és az egyéb vonatkozó jogszabályok rendelkezései az irányadók.

A felek a szerződést, mint akaratukkal mindenben megegyezőt jóváhagyólag aláírták.

Zánka, 2023. május „ ”

|  |  |
| --- | --- |
| …………………………………..**Zánka Község Önkormányzata**Filep Miklós polgármesterTámogató | …………………………………..**Zánkai Német Nemzetiségi Önkormányzat**Simonné Mohos Éva elnök Kedvezményezett |